Groot wildveiling by nuwe bestemming gehou | Netwerk24
Groot wildveiling by nuwe bestemming gehou
17 Februarie 2017 16:24
Wildveilings lok groot belangstelling uit. Foto slegs ter illustrasie.
Van's Wildlife se City Slick­ers-katalogusveiling gaan vanjaar op 9 September by 'n splinternuwe plek gehou word.
Weens die toenemende gewildheid van dié eksotiese wildveiling en 'n vraag na meer ruimte, het die afslaers besluit dat Weiveld in Lynnwoodweg in die ooste van Pretoria, die perfekte ligging is om wild van top gehalte van uitgesoekte telers onder die hamer te bring.
Weiveld, die Jakarandastad se nuutste en grootste sokkiedans-venue, se geriewe is onberispelik vir tamaai geleenthede en daar is voldoende parkering.
Benewens die feit dat dit ideaal is vir vertonings van kontemporêre kunstenaars, is dit ook 'n uitstekende veilingsperseel, wat gerieflik aan die buitewyke van die ooste van Pretoria geleë is, by die Bronberg-landgoed op die hoek van Graham- en Boschkopweg, Zwavelpoort.
Vir meer inligting oor die wild wat opgeveil gaan word, kan Van's Wildlife se webwerf besoek word of sy Facebook-blad. Dié wat 'n gasverkoper op die veiling wil wees, bel vir Nico­lene Pretorius by 082 551 3639.